Munkanapló

Portugália

Póvoa de Varzim

2022. 07. 19-08. 09.

07.19.: Megérkeztünk Povoa de Varzim-ba a hely csodálatos az emberek pedig nagyon kedvesek. Minden rendben ment az utazással. Megnéztük az éttermeket, és elfoglaltuk a szállást, majd barátkoztunk a környezettel.

07.20.: Megnéztük a munkahelyeket ki hova és kivel lesz beosztva. Megnéztük az éttermeket és még egy-két boltot. Délután szabad foglalkozás volt. Lementünk a partra a többiekkel. Nagyon jól éreztük magunkat. Este pedig már készültünk az első munkanapunkra.

7.21.: Megérkeztünk a munkahelyre, ami meglehetősen szép és kulturált környezetben volt. A kollégák kisebb része tudott valamennyit angolul, de inkább a főnökkel beszéltünk. Nagyon élveztük az első munkanapot, a munka nem volt sok így elsőre. Este vacsora után még elmentünk sétálni.

7.22.: Második munkanap. Már jóval több munkánk volt, és egyre jobban élveztük. Egy Citroen Berlingo-n cseréltünk üzemanyag szűrőt és a két első abroncsot. Ezt követően egy Renault Scenic-en cseréltünk komplett garnitúra gumit és fékeket. Majd munkában még beszélgettünk a főnökkel. Volt pár pad és műszaki vizsga. Ezt az estét már a szálláson töltöttem a munkatársammal.

7.23.: Szép szombati nap volt szabad foglalkozással. A barátaimmal elmentünk körülnézni a városban. Délelőtt mosodába mentünk meg egy-két boltba. Délben megebédeltünk. Délután a partra mentünk. Este egy kis zene társaságában beszélgettünk.

7.24.: Vasárnap, Portói városnézés. Az idegen vezetőnk nagyon rendes volt, sok szép helyen jártunk. Kóstoltunk bort is. Hazafelé bementünk egy hatalmas bevásárló központba. Este pedig már fáradt voltam ezért csak ledőltem aludni, mert másnap már munka volt.

7.25.: Nehezen keltünk reggel, de a reggeli után már egész jól voltunk és indult a meló. Egy Opel terepjárót szereltünk egésznap. Sok gondja volt. Kötelező szerviz után derült ki, hogy motorgenerál is kell. 5ig végeztünk vele majd elmentünk vacsorázni és haza.

7.26.: Reggeli után szokásosan munka és egész nap műszaki vizsgára készítettünk elő autókat. A főnökkel is beszélgettünk a fociról. Az ebédünk nagyon jó volt ma. Halas tésztát ettem. Este a benzinkúton beszélgettünk a haverokkal.

7.27.: Eddigi legjobb nap a műhelyben. Egy Toyota HI-ACE motorfelújításában vettem részt. Nagyon nagy meló volt, de egyben élveztem is mert oda vagyok a Japán autókért. Este az a szokásos beszélgetős este volt.

7.28.: Reggeli után még beszélgettünk a házvezető nővel és mentünk dolgozni. Az egész napot a céges sport ibizával és a gyári japán GTI Swift rendberakásával töltöttük. Műszaki vizsgára való átnézés felkészítés. Este a parton lazítottunk

7.29: Reggel a szokásos módon indult. A műhelyben ma Joaquin al egy Opel Corsa B váltó cseréjét csináltuk. Majd Adrianoval egy Transporter belteret javítottuk. Este otthon ülős program volt.

7.30.: Nagyon szép szombati napunk volt. A csapat egy része szörfözni ment, míg a másik a partra. 1kor megbeszéltünk majd otthon voltunk, kártyáztunk, zenét hallgattunk. Este pedig elmentünk sétálni.

7.31.: Vasárnap.: Reggel elmentem mosodába majd vásároltam egy kis nasit aznapra. Szinte egész nap vagy filmet néztünk, vagy zenét hallgattunk. Én ebéd után bevágtam a szunyát egy jó 3-4orara. Este a szokásos módon telt.

8.01.: Reggeli után irány a meló. Folytattuk a Suzukinak a mókolását és immár teljes egészében kész lett aznap. Munka után még egy kicsit a kertben ülve beszélgettünk majd lefeküdtünk aludni.

8.02.: A reggel a szokásos módon telt. Ma a műhelyben takarítás volt. Az összes emelőt és az összes szerszámot megtakarítottuk. A szerszámokat rendszereztük a helyükre Este a haverokkal elmentünk a közeli kebaboshoz ami meglepően jó volt.

8.03: Reggeli után elindultunk dolgozni. Ma különösen sok autó volt. Olajcsere volt többnyire. Volt egy futómű állítás is egy Kangoon. Majd egy kis ebédszünet után beszélgettünk a kollégákkal. Este pedig nagyon fáradtak voltunk ezért hamar lefeküdtünk aludni.

8.04.: Reggeli után szokásosan munka. Ma befejeztük a 159-es Alfa műszai rendbehozását. Egész héten kínlódtunk vele, de végül jó lett. Kitakarítottuk és már jött is érte a tulaj. Később egy GLS Mercedes alváz védőzését csináltam. Este pedig beszélgettünk, hogy eddig milyenek itt a dolgok.

8.05.: Utolsó munkanap. Munka után odaadtuk az ajándékokat a főnöknek meg a munkatársaknak és még beszélgettünk egy picit. Jó volt. Este a szokásosan telt

8.06.: utolsó szombatunk Varzimban. Jól elvoltunk egész nap, én már elkezdtem bepakolni a hazaútra amik már nem kellettek. Elmentünk a partra, meg filmeztünk. Ebéd után egy kis pihi volt, majd este a szokásos zenehallgatós bulizós este.

8.07.: Reggeli után elindultunk Bragaba kirándulni. Nagyon sok szép helyet mutattak nekünk. Vettem szuvenírt haza. A busz is kényelmes volt. Ott ebédeltünk, ami szintén nagyon jó volt. Miután hazaértünk elmentünk vacsorázni és utána a partra.

8.08.: Reggeli után bepakoltam a maradék cuccom és már csak azt a ruhát hagytam elöl, amit a hazaútra veszek fel. Szabad foglalkozás volt egész nap. Ebéd után koccintottunk a többiekkel és átvettük az oklevelünket és ajándékot is kaptunk.

8.09.: Hajnalban indultunk a reptérre. Elköszönünk a Bolgár barátainktól és a helytől is. Nem hazudok, megérintett a dolog, hiszen csodálatos volt az egész. A repülő út hazafelé is zökkenőmentesen telt. Miután hazaértem elmeséltem mindent a családomnak.

Kovács Kristóf 11B